
ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΜΕΛΕΤΩΝ ΛΑΜΠΡΑΚΗ» και κύρωση του οργανισμού 

αυτού. 

ν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Την αριθ. 25803/8.3.1991 πράξη της συμβολαιογράφου Αθη¬ 
νών Ντόρας Αλεξίου Παπαδοπούλου, όπως τροποποιήθηκε με την 
αριθμ. 25856/23.7.91 πράξη της ίδιας συμβολαιογράφου με την 
οποία η Ανώνυμη Εταιρεία με την επωνυμία «ΔΗΜΟΣΙΟΓΡΑΦΙΚΟΣ 
ΟΡΓΑΝΙΣΜΟΣ ΛΑΜΠΡΑΚΗ Α.Ε.» και ο Χρήατος Δ. Λαμπράκης σύ¬ 
στησαν κοινωφελές ίδρυμα με την επωνυμία «ΙΔΡΥΜΑ ΜΕΛΕΤΩΝ 
ΛΑΜΠΡΑΚΗ» και με έδρα την Αθήνα. 

2. Τις διατάξεις των άρθρων α) 95 και 98 του Α.Ν. 2039/39 β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 23.7.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών, Εθνικής Παιδείας και 
θρησκευμάτων και Πολιτισμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΜΕΛΕΤΩΝ ΛΑΜΠΡΑΚΗ» η οποία έγινε από τους 
«ΔΗΜΟΣΙΟΓΡΑΦΙΚΟ ΟΡΓΑΝΙΣΜΟ ΛΑΜΠΡΑΚΗ Α.Ε.» και Χρη¬ 
στό Δ. Λαμπράκη με την αριθμ. 25803/8.3.1991 πράξη της συμβο¬ 


λαιογράφου Αθηνών Ντόρας Αλεξίου Παπαδοπούλου, όπως τροποποιή¬ 
θηκε με την αριθ. 25856/23.7.1991 πράξη της ίδιας συμβολαιογρά¬ 
φου. 

Το ίδρυμα τούτο αποτελεί νομικό πρόσωπο ιδιωτικού δικαίου υπάγε¬ 
ται στην εποπτεία και τον έλεγχο των Υπουργών Οικονομικών, Εθνικής 
Παιδείας και Θρησκευμάτων και Πολιτισμού και διέπεται από τις δια¬ 
τάξεις της παραπάνω συστατικής του πράξης, του παρακάτω οργανι¬ 
σμού του Α.Ν. 2039/39 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης τ8υ ιδρύμα¬ 
τος τούτου, που αποτελείται από δέκα τρία (13) άρθρα και καταχωρίζε¬ 
ται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΜΕΛΕΤΩΝ ΛΑΜΠΡΑΚΗ» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΜΕΛΕΤΩΝ 
ΛΑΜΠΡΑΚΗ» που συστήθηκε από τους «ΔΗΜΟΣΙΟΓΡΑΦΙΚΟ ΟΡ¬ 
ΓΑΝΙΣΜΟ ΛΑΜΠΡΑΚΗ Α.Ε.» και Χρήστο Δ. Λαμπράκη με την αριθ. 
25803/8.3.1991 πράξη της συμβολαιογράφου Αθηνών Ντόρας Αλε¬ 
ξίου Παπαδοπούλου, όπως τροποποιήθηκε με την αριθμ. 25856/ 
23.7.91 πράξη της ίδιας συμβολαιογράφου αποτελεί νομικό πρόσωπο 
ιδιωτικού δικαίου και διέπεται από τις διατάξεις της παραπάνω συστα¬ 
τικής πράξης, του παρόντος οργανισμού, του Α.Ν. 2039/39, όπως 
κάθε φορά ισχύει ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο την επωνυμία του ιδρύματος και στο μέσον αυτής 
φέρει απεικόνιση πλώρης ελληνικού σκάφους πλέοντος. 

4. Για τις σχέσεις του ιδρύματος με την αλλοδαπή η επωνυμία και το 
περιεχόμενο της σφραγίδας μεταφράζονται στην Αγγλική γλώσσα. 

Άρθρο 2 
Σκοποί 

1. Σκοποί του ιδρύματος είναι: 

α) Η σύνταξη ή η υποβοήθηση στην σύνταξη μελετών πολιτιστικού, 
εκπαιδευτικού, κοινωνικού, αναπτυξιακού χαρακτήρα που θα προορίζο¬ 
νται να χρησιμοποιηθούν (εφαρμοσθούν) από το Κράτος, Οργανισμούς, 
ή άλλους φορείς, χωρίς να αποκλείεται και η εφαρμογή των μελετών 
αυτών από το ίδιο το ίδρυμα. 

β) Η απονομή βραβείων σε συγγραφικά έργα πολιτιστικού, εκπαιδευ¬ 
τικού, κοινωνικού κ.λπ. χαρακτήρα. 

γ) Η χορήγηση οικονομικών ενισχύσεων για την προώθηση ερευνών 
και μελετών, που σχετίζονται με τους σκοπούς του ιδρύματος, καθώς 
και η χορήγηση υποτροφιών για μεταπτυχιακές σπουδές που σχετίζο¬ 
νται με τους σκοπούς αυτού. 

δ) Η διοργάνωση συνεδρίων, σεμιναρίων, προβολών και η έκδοση βι- 

βλίων για την προώθηση μελετών και ερευνών που σχετίζονται με τους 
σκοπούς του ιδρύματος. 

ε) Η ερευνητική και μελετητική συνεργασία του ιδρύματος με αντί¬ 
στοιχα ιδρύματα στην Ελλάδα στην Ευρωπαϊκή Κοινότητα και στην αλ¬ 
λοδαπή. 

2. Η επιδίωξη των σκοπών του ιδρύματος θα γίνεται βάσει ειδικού 
οργανισμού, που θα καταρτισθεί από το Διοικητικό Συμβούλιο και θα 
εγκριθεί κατά τις διατάξεις του άρθρου 12 του παρόντος οργανισμού. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

Το ποσό των πενήντα εκατομμυρίων (50.000.000) δραχμών, το 
οποίο θα προσφέρουν οι ιδρυτές και συγκεκριμένα ποσό σαράντα εκα¬ 
τομμυρίων (40.000.000) δραχμών ο «ΔΗΜΟΣΙΟΓΡΑΦΙΚΟΣ ΟΡΓΑ¬ 
ΝΙΣΜΟΣ ΛΑΜΠΡΑΚΗ Α.Ε.» και ποσό δέκα εκατομμυρίων 
(10.000.000) δραχμών ο Χρήστος Λαμπράκης. 

2. Πόροι του ιδρύματος είναι: 

α) Οι εισπράξεις από τη διάθεση δημοσιευμάτων και μελετών του 
ιδρύματος σε τιμή που να μην αναιρείται ο κοινωφελής σκοπός του, επι¬ 
χορηγήσεις, δωρεές, κληρονομιές και κληροδοσίες οποιουδήποτε φυσι¬ 
κού ή νομικού προσώπου προς αυτό. 

β) Τα εισοδήματα από την εκμετάλλευση των περιουσιακών του στοι¬ 
χείων. 

γ) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

3. Όσοι προσφέρουν με οποιοδήποτε τρόπο στο ίδρυμα ή αναλαμβά¬ 
νουν την οικονομική κάλυψη συγκεκριμένων κοινωφελών δραστηριοτή¬ 
των που εμπίπτουν στους σκοπούς του ιδρύματος ή συμπαρίστανται στις 
προσπάθειες εξυπηρέτησης των σκοπών του ιδρύματος απολαμβάνουν 
πλεονεκτήματα ή και τους τίτλους (φίλος του Ιδρύματος, Χορηγός 
κ.λπ.), που θα καθορίζονται με απόφαση του Διοικητικού Συμβουλίου 
του ιδρύματος. 

Άρθρο 4 

Διοίκηση 

1. Το ίδρυμα διοικείται από ενδεκαμελές Διοικητικό Συμβούλιο, που 
βρίσκεται σε νόμιμη σύνθεση, έστω και αν, για οποιοδήποτε λόγο, τα 
μέλη περιορισθούν μέχρι έξι (6) και άποτελείται από τους: 

α) Μανώλη Ανδρόνικο 
β) Ελένη Αρβελέρ - Γλύκατζη 
γ) Θεόδωρο Ζάκα ' 
δ) Λεόντα Καραπαναγιώτη 
ε) Τρύφωνα Κουταλίδη 
στ) Χρήστο Λαμπράκη 
ζ) Γιάννη Μαρίνο 
η) Μάριο Πλωρίτη 
θ) Λένα Σαββίδη 
ι) Χρήστο Χαλκιά και 
ια) Σταύρο Ψυχάρη 

2. Το Διοικητικό Συμβούλιο εκλέγει μεταξύ των μελών του με από¬ 
λυτη πλειοψηψία τον Πρόεδρο, τον Αντιπρόεδρο τον Γραμματέα και τον 
Ταμία του Ιδρύματος. 

3. Η θητεία των μελών του Διοικητικού Συμβουλίου είναι τετραετής 
με εξαίρεση τα μέλη του πρώτου Διοικητικού Συμβουλίου, για τα οποία 
ισχύει η πιο κάτω διαδικασία αντικατάστασης. 

Κατά την πρώτη συνεδρίαση του Διοικητικού Συμβουλίου και αμέ¬ 
σως μετά την κατάρτισή του σε σώμα με την εκλογή Προέδρου, Αντι¬ 
προέδρου, Γραμματέα και Ταμία του Ιδρύματος, όλα τα μέλη του χωρί¬ 
ζονται με κλήρωση σε τρεις (Α', Β' και Γ') ομάδες (4+4+3). 

Τα μέλη της ομάδας Α' αντικαθίστανται κατά την συμπλήρωση τριε¬ 
τίας από την κατάρτιση του πρώτου Διοικητικού Συμβουλίου, επταε- 
τίας, ενδεκαετίας κ.ο.κ. 

Τα μέλη της ομάδας Β' αντικαθίστανται μετά τη συμπλήρωση τετρα¬ 
ετίας από την κατάρτιση του πρώτου Διοικητικού Συμβουλίου, οκταε¬ 
τίας, δωδεκαετίας κ.ο.κ. 

Τέλος τα μέλη της (τριμελούς) ομάδας Γ' αντικαθίστανται κατά την 
συμπλήρωση πενταετίας από την κατάρτιση του πρώτου Διοικητικού 
Συμβουλίου, εννεατίας, δεκατριετίας κ.ο.κ. 

Αν το Διοικητικό Συμβούλιο αυξήσει τον αριθμό των μελών του σύμ¬ 
φωνα με την παράγραφο 11 αυτού του άρθρου, σύγχρονα με την εκλογή 


του κάθε νέο μέλος εντάσσεται με κλήρωση σε μία από τις πιό πάνω 
τρεις ομάδες και ακολουθεί τις (αντικαταστάσεις της ομάδας αυτής. 

Κατά τη λήξη της θητείας κάθε ομάδας τα εναπομέναντα μέλη του 
Διοικητικού Συμβουλίου εκλεγούν νέα μέλη, ισάριθμα με αυτά πού 
έληξε η θητεία τους. 

Μέλη του Διοικητικού Συμβουλίου που έληξε η θητεία τους μπορούν 
να επανεκλεγούν το ανώτατο για μια ακόμα θητεία (δηλ. για οκτώ χρό¬ 
νια). 

Με απόφασή του, υπέρ της οποίας ψήφισαν τα τρία τέταρτα (3/4) 
των μελών του, το Διοικητικό Συμβούλιο μπορεί να παρατείνει την θη¬ 
τεία μέλους ή μελών του κατ’ ανώτατο για δώδεκα 312) συνολικά χρό¬ 
νια. Το Διοικητικό Συμβούλιο μπορεί με απόφασή του, υπέρ της οποίας 
ψήφισαν τουλάχιστον τα τρία τέταρτα (3/4) των μελών του να αναστεί- 
λει την παραπάνω (αντικατάσταση για μία ή και για δύο τετραετίες. 
Προτάσεις για υποψηφιότητες μελών του Διοικητικού Συμβουλίου μπο¬ 
ρούν να υποβάλουν μόνο σύμβουλοι μέλη του Διοικητικού Συμβουλίου. 

4. Μέλος που κωλύεται μπορεί να αντιπροσωπευθεί από άλλο μέλος 
του Διοικητικού Συμβουλίου με εξουσιοδότηση προς αυτό με επιστολή, 
που απευθύνεται προς το Διοικητικό Συμβούλιο. Κάθε σύμβουλος έχει 
το δικαίωμα να αντιπροσωπεύσει μόνο έναν κωλυόμενο. Το Διοικητικό 
Συμβούλιο βρίσκεται σε απαρτία, εφόσον είναι παρόντα ή εκπροσωπού¬ 
νται κατά τη συνεδρίαση τουλάχιστον έξι (6) μέλη. 

Σε περίπτωση αποποίησης, παραίτησης, ανικανότητας, έκπτωσης, 
θανάτου ή συνεχούς απουσίας για ένα εξάμηνο από τις συνεδριάσεις του 
Διοικητικού Συμβουλίου ή αντικατάστασης για οποιοδήποτε νόμιμο 
λόγο κάποιου από τα μέλη του Διοικητικού Συμβουλίου τα υπόλοιπα 
μέλη του εκλέγουν αντικαταστάτη για τον υπόλοιπο χρόνο της θητείας 
του μέλους που αντικαθίσταται. Στις περιπτώσεις εξαμηνιαίας συνεχούς 
απουσίας, η απουσία αυτή θα θεωρείται σιωπηρή παραίτηση με σχετική 
απόφαση του Διοικητικού Συμβουλίου. 

5. Τα μέλη του Διοικητικού Συμβουλίου, παρέχουν τις υπηρεσίες 
τους χωρίς αμοιβή. 

6. Το Διοικητικό Συμβούλιο συνέρχεται τακτικά ανά τρίμηνο, έκτα¬ 
κτα δε όσες φορές συγκληθεί από τον Πρόεδρο ή με αίτηση τριών τουλά¬ 
χιστον από τα μέλη του. 

7. Οι αποφάσεις του Διοικητικού Συμβουλίου λαμβάνονται με πλειο- 
ψηφία των μελών που είναι παρόντα ή αντιπροσωπεύονται κατά την συ¬ 
νεδρίαση. Σε περίπτωση ισοψηφίας υπερισχύει η άποψη υπέρ της οποίας 
τάσσεται ο Πρόεδρος. 

8. Για τις συνεδριάσεις τηρούνται σχετικά, που καταχωρούνται σε ει¬ 
δικό βιβλίο και υπογράφονται από όλα τα μέλη του Δ.Σ., που μετείχαν 
στις συνεδριάσεις. Αν κάποιος αρνηθεί να υπογράψει πρακτικό, αναφέρε- 
ται η άρνησή του και υπογράφεται από τον Πρόεδδρο. 

9. Το Διοικητικό Συμβούλιο μπορεί να συνιστά από τα μέλη και η 
από μη μέλη του πενταμελή Εκτελεστική Επιτροπή, στην οποία να με¬ 
ταβιβάζει με απόφασή του κατά πλήρη δικαιοδοσία ορισμένες από τις 
αρμοδιότητές του καθώς και να αναθέτει την εκτέλεση συγκεκριμένου 
έργου, μέσα στο πλαίσιο γενικών οδηγιών που θα τις παρέχει. 

10. Στην Εκτελεστική Επιτροπή που δεν αποτελεί σε καμμία περί¬ 
πτωση όργανο του ιδρύματος προεδρεύει πάντοτε μέλος του Διοικητικού 
Συμβουλίου. Η Εκτελεστική Επιτροπή θα έχει πάντως και την αρμοδιό¬ 
τητα να προβαίνει στις αναγκαίες ενέργειες για την πραγματοποίηση 
κάθε γενικής ή ειδικής απόφασης του Διοικητικού βάσει εξουσιοδότησής 
του. 

Οι αποφάσεις της Εκτελεστικής Επιτροπής, που εκδίδονται στα πλαί¬ 
σια της παραπάνω αρμοδιότητας της έχουν συμβουλειτικό χαρακτήρα 
και μόνο προς το Διοικητικό Συμβούλιο του Ιδρύματος. 

Τα μέλη της Εκτελεστικής Επιτροπής δικαιούνται αμοιβής κατά τα 
οριζόμενα στην απόφαση του Διοικητικού Συμβουλίου που τη συνιστά 
και πάντα ανάλογα με την απασχόλησή τους (μερική ή ολική). 

11. Με αποφάσεις του Διοικητικού Συμβουλίου τα μέλη του μπορούν 
να αυξηθούν από έντεκα (11) σε δεκατρία (13) ή δεκαπέντε (15) και να 
εκλεγούν μέλη για την συμπλήρωση του νέου αριθμού των μελών του 
Διοικητικού Συμβουλίου, οπότε για νόμιμη απαρτία απαιτείται η πα¬ 
ρουσία επτά (7) ή εννέα (9) μελών αντίστοιχα. 

Άρθρο 5 

Αρμοδιότητες Διοικητικού Συμβουλίου 

Το Διοικητικό Συμβούλιο διοικεί και διαχειρίζεται την περιουσία του 
ιδρύματος και γενικά αποφασίζει για κάθε θέμα που αφορά στη διοίκηση 
και λειτουργία του Ιδρύματος, στη διαχείριση της περιουσίας και διά¬ 
θεση των πόρων του, καθώς και για κάθε ενέργεια που σχετίζεται με την 
εκπλήρωση των σκοπών του, σύμφωνα πάντα με τις διατάξεις της συ- 

στατικής πράξης και του παρόντος οργανισμού του ιδρύματος, του Α.Ν. 
2039/39 όπως ισχύει εκάστοτε και των διαταγμάτων που εκδόθηκαν 
ή θα εκδοθούν σε εκτέλεση του νόμου αυτού. 

Ειδικότερα το Διοικητικό Συμβούλιο, 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από τον νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και τον απολογισμό του ιδρύματος, σύμφωνα 
με τις διατάξεις των άρθρων 101 και 102 του Α.Ν. 2039/39 και του 
από 20.12.1939 Β.Δ/τος (ΦΕΚ 552Α71939). 

Μαζί με τον Απολογισμό καταρτίζεται και υποβάλλεται και ο Γενικός 
Ισολογισμός της περιουσίας του ιδρύματος. Καταρτίζει το ετήσιο πρό¬ 
γραμμα δράσης για την υλοποίηση των σκοπών του Ιδρύματος. 

β) Αποφασίζει για την αποδοχή ή αποποίηση κληρονομιών κληροδο¬ 
σιών και δωρεών προς το ίδρυμα, καθώς και για την ανακήρυξη φίλων, 
Χορηγών, Δωρητών και Ευεργετών του Ιδρύματος. 

β) Αποφασίζει την πρόσληψη του αναγκαίου προσωπικού του Ιδρύ¬ 
ματος, εφόσον υπάρχει σχετική πίστωση στον προϋπολογισμό του που 
έχει εγκριθεί σύμφωνα με τους όρους των συλλογικών συμβάσεων εργα¬ 
σίας και τις διατάξεις της εργατικής νομοθεσίας. 

δ) Καθορίζει τις προϋποθέσεις για την απόκτηση της ιδιότητας των 
«φίλων του ιδρύματος» καθώς και τα πλεονεκτήματα που αυτοί απο¬ 
λαμβάνουν απονέμει τον τίτλο του «Χορηγού» «Δωρητή» και «Ευερ¬ 
γέτη» του Ιδρύματος και καθορίζει τα πλεονεκτήματα που απολαμβάνει 
ο καθένας. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύματος: 

α) Εκπροσωπεί το Ίδρυμα στα Δικαστήρια στις Αρχές και στις σχέ¬ 
σεις του με κάθε τρίτο αυτοπροσώπως ή με πρόσωπο που ορίζεται από 
αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (10) τουλάχιστον μέρες πριν από τη συνεδρίαση. 

γ) Δίνει εντολή για την πληρωμή κάθε δαπάνης που περιλαμβάνεται 
στον προϋπολογισμό που έχει εγκριθεί. 

δ) Υπογράφει τα έγγραφα του Διοικητικού Συμβουλίου. 

ε) Καταρτίζει την ετήσια Έκθεση των πεπραγμένων του Διοικητικού 
Συμβουλίου. 

στ) Καταρτίζει, βοηθούμενος από το Γραμματέα την ημερήσια διά¬ 
ταξη των θεμάτων, που θα συζητηθούν την οποία και υπογράφει θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

ζ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

2. Ο Αντιπρόεδρος του Διοικητικού Συμβουλίου αναπληρώνει τον 
Πρόεδρο του, όταν αυτός απουσιάζει ή κωλύεται. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλλάτει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών) να βοηθεί- 
ται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 


3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου, που ορίζεται, με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει τα έσοδα του ιδρύματος εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Ενεργεί τις πληρωμές με βάση εντάλματα πληρωμής που έχουν 
εκδοθεί σύμφωνα με το νόμο. 

γ) Τηρεί και φυλάσσει τα διαχειριστικά βιβλία και στοιχεία του ιδρύ¬ 
ματος. 

δ) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

ε) Αναλαμβάνει τις καταθέσεις του ιδρύματος μετά από έγγραφη 
εντολή του Προέδρου. 

στ) Φροντίζει για την κατάρτιση των απολογισμών, προϋπολογισμών 
και ισολογισμών του ιδρύματος τους οποίους υποβάλλει στο Διοικητικό 
Συμβούλιο. 

2. Όταν ο Ταμίας απουσιάζει ή κωλύεται, αναπληρώνεται από άλλο 
μέλος του Διοικητικού Συμβουλίου, που ορίζεται από αυτό. 

Άρθρο 9 

Αρμοδιότητες Γενικού Διευθυντή 

Ο Γενικός Διευθυντής του Ιδρύματος: 

α) Είναι ειδικό'ς επιστήμονας με εμπειρία στα θέματα που σχετίζονται 
με την εκπλήρωση των σκοπών του ιδρύματος και αμείβεται από το 
Ίδρυμα κατά τον νόμο και τους όρους της σχετικής συμβάσεως απα- 
σχολήσεώς του. 

β) Είναι το κύριο εκτελεστικό όργανο του Ιδρύματος και προΐσταται 
του προσωπικού αυτού. 

γ) Μετέχει σαν εισηγητής στις συνεδριάσεις του Διοικητικού Συμβου¬ 
λίου και της Εκτελεστικής Επιτροπής χωρίς δικαίωμα ψήφου και εκτε- 
λεί τις αποφάσεις του. 

Άρθρο 10 

Οικονομική διαχείριση 

1. Η οικονομική διαχείριση του Ιδρύματος περιλαμβάνει ετήσια πε¬ 
ρίοδο. 

Αρχίζει την 1η Ιανουάριου θα λήγει την 31η Δεκεμβρίου κάθε χρό¬ 
νου και γίνεται βάσει προϋπολογισμών και απολογισμών εσόδων και 
εξόδων που καταρτίζονται σύμφωνα με τις διατάξεις των άρθρων 101 
και 102 του Α.Ν. 2039/39 και του Β.Δ. της 20.12.1939 (ΦΕΚ 552/ 
22.12.1939 τ.Α’) ή τις εκάστοτε εφαρμοστέες άλλες διατάξεις. 

Κατ’ εξαίρεση η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Προεδρικού Διατάγματος έγκρισης της σύστασης του ιδρύματος, η 
οποία μπορεί να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Ο εσωτερικός έλεγχος της διαχείρισης του ιδρύματος γίνεται σύμ¬ 
φωνα με τις διατάξεις της παρούσας παραγράφου. Με απόφαση του 
Διοικητικού Συμβουλίου θα ορίζεται αν ο εσωτερικός έλεγχος θα γίνεται 
από το Σώμα Ορκωτών Λογιστών ή από ελεγκτική Εταιρεία διεθνώς 
αναγνωρισμένη και λειτουργούσα στην Ελλάδα. 

Άρθρο 11 
Βιβλία και Στοιχεία 

1; Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφών, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 

από τις διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων και βρα¬ 
βείων. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 12 

Τροποποίηση του Οργανισμού 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα σύμφωνα με τις διατάξεις των άρθρων 
98 του Α.Ν. 2039/39 και 110 του Αστικού Κώδικα, έπειτα από σχε¬ 
τική πρόταση του Διοικητικού Συμβουλίου του ιδρύματος, ή σύμφωνα 
με τις εκάστοτε'εφαρμοστέες νόμιμες διαδικασίες. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται, όταν και όπως ο νόμος ορίζει. 

2. Σε περίπτωση αδυναμίας εκπλήρωσης των σκοπών του ιδρύματος 
δύναται το Διοικητικό Συμβούλιο αυτού να αποφασίζει με πλειοψηφία 
επτά (7) τουλάχιστον μελών του τη διάλυση του Ιδρύματος. Σε περί¬ 
πτωση που το Διοικητικό Συμβούλιο αποτελείται από δεκατρία (13) ή 
δεκαπέντε (15) μέλη, η πλειοψηφία θα είναι'οκτώ (8) η εννέα (9) μέλη 
αντίστοιχα. 

2. Σε περίπτωση διάλυσης του ιδρύματος η κινητή και ακίνητη πε¬ 
ριουσία του θα μεταβιβαστεί κατά πλήρη κυριότητα στον Όμιλο Φίλων 
Μουσικής. 

Στους Υπουργούς Οικονομικών, Εθνικής Παιδείας και Θρησκευμά¬ 
των και Πολιτισμού αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 18 Σεπτεμβρίου 1991 
/Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Κωνσταντίνος γ. Καραμανλής 

ΟΙ ΥΠΟΥΡΓΟΙ 

ΟΙΚΟΔΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΜΑΤΟΝ 

ΙΩΑΝ. ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 

ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.429.1/148/115704/Σ.5454 (2) 

Εξαίρεση από τις προσκλήσεις για κατάταξη στις Ένοπλες Δυνάμεις 
στρατευσίμων υπαλλήλων διεθνών οργανισμών. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τις διατάξεις της υποπαραγράφου η' της παραγράφου 1 του άρ¬ 
θρου 8 του ν. Ί763/88 «Στρατολογία των Ελλήνων», ΦΕΚ 57Α' (η 
οποία προσετέθη με την παράγραφο 6 του άρθρου 15 του ν. 1911 /90, 
ΦΕΚ 166Α') και της παραγράφου 7 του ίδιου άρθρου. 

β. Τις διατάξεις του άρθρου 1 της Φ. 429.1/115/110276/Σ. 
3582/12 Ιουν. 91 κοινής απόφασης των Υπουργών Εθνικής Αμύνης 
και Εξωτερικών «Καθορισμός των διεθνών οργανισμών των οποίων οι 
Έλληνες στρατεύσιμοι υπάλληλοι εξαιρούνται από τις προσκλήσεις για 
κατάταξη στις Ένοπλες Δυνάμεις» (ΦΕΚ 466 Β'). 

γ. Τη με αριθ. Πρωτ. Υ. 1505/4.9.91 κοινή απόφαση του Πρωθυ¬ 
πουργού και του Υπουργού Εθνικής Αμύνης «Καθορισμός αρμοδιοτή¬ 
των Υφυπουργού Εθνικής Αμύνης Ιωάννη Σταθόπουλου» (ΦΕΚ 702 
Β ')· 

δ. Σχετική πρόταση υπ’ αρ. Φ 429.1/147/16.9.91 του Αρχηγού 
ΓΕΕΘΑ, αποφασίζουμε: 

Άρθρο 1 

Στις διατάξεις του άρθρου 3 της Φ.429.1/157/340105/Σ.3990/ 
8.9.88 απόφασης του Υφυπουργού Εθνικής Αμύνης «Στρατολογία των 
Ελλήνων» (ΦΕΚ 675 Β’) προστίθενται παράγραφοι 8,9 και 10 ως εξής: 

«8. Η εξαίρεση από τις προσκλήσεις για κατάταξη στις Ένοπλες Δυ¬ 


νάμεις που προβλέπεται από τη διάταξη της υποπαραγράφου η’ της πα¬ 
ραγράφου 1 του άρθρου 8 του ν. 1763/88 «Στρατολογία των Ελλή¬ 
νων», παρέχεται στους στρατευσίμους που έχουν κατά την ημερομηνία 
που υποχρεούνται να καταταγούν στις τάξεις των Ενόπλων Δυνάμεων 
και συνεχίζουν να διατηρούν την ιδιότητα του μόνιμου ή του δόκιμου 
(προς μονιμοποίηση) υπαλλήλου ενός από τους διεθνείς οργανισμούς 
που καθορίζονται με την κοινή απόφαση των Υπουργών Εθνικής Αμύ¬ 
νης και Εξωτερικών η οποία εκδίδεται σε εκτέλεση της ίδιας διάταξης. 

9. Για να εξαιρεθούν από τις προσκλήσεις για κατάταξη στις Ένο¬ 
πλες Δυνάμεις οι στρατεύσιμοι που είναι δόκιμοι ή μόνιμοι υπάλληλοι 
των διεθνών οργανισμών, οι οποίοι περιλαμβάνονται στην κοινή από¬ 
φαση που αναφέρεται στην προηγούμενη παράγραφο υποβάλλουν στο 
αρμόδιο Στρατολογικό Γραφείο, μέχρι την προηγούμενη της ημερομη¬ 
νίας κατά την οποία υποχρεούνται να καταταγούν, αίτηση και πιστοποί¬ 
ηση της αρμόδιας Ελληνικής Προξενικής Αρχής εφόσον υπηρετούν στο 
εξωτερικό ή της αρμόδιας υπηρεσίας του Υπουργείου Εξωτερικών εφό¬ 
σον υπηρετούν στο εσωτερικό, η οποία εκδίδεται βάσει επισήμων εγγρά¬ 
φων του οικείου διεθνούς οργανισμού που καταθέτει ο ενδιαφερόμενος 
και από την οποία να προκύπτει η συνδρομή των σχετικών προϋποθέ¬ 
σεων. Αν η αίτηση υποβληθεί μετά την παραπάνω ημερομηνία, η εξαί¬ 
ρεση χορηγείται εφόσον όλες οι προϋποθέσεις υπήρχαν τότε και οι ενδια¬ 
φερόμενοι δεν έχουν καταταγεί, επιβάλλεται όμως σε αυτούς πρόσθετη 
στρατιωτική υπηρεσία δύο μηνών. 

10. Η εξαίρεση από τις προσκλήσεις για κατάταξη στις Ένοπλες Δυ¬ 
νάμεις των υπαλλήλων διεθνών οργανισμών είναι απεριόριστης διάρ¬ 
κειας και διακόπτεται είτε με αίτηση του ενδιαφερομένου είτε με την 
απώλεια, για οποιοδήποτε λόγο, της ιδιότητας του δόκιμου ή του μόνι¬ 
μου υπαλλήλου διεθνούς οργανισμού. Οι εξαιρούμενοι υποχρεούνται να 
υποβάλλουν στο αρμόδιο Στρατολογικό Γραφείο, ανά διετία και εντός 
των μηνών Νοεμβρίου - Δεκεμβρίου, αρχής γενομένης από το έτος 
1992, καθώς και εντός διμήνου από την ημερομηνία διακοπής της 
εξαίρεσης, πιστοποίηση των αναφερομένων στην προηγούμενη παρά¬ 
γραφο Αρχών, από την οποία να προκύπτει η διατήρηση ή η απώλεια 
της ιδιότητας του μόνιμου ή του δόκιμου υπαλλήλου και η ημερομηνία 
της απώλειας. Σε περίπτωση μη υποβολής ή εκπρόθεσμης υποβολής 
της πιστοποίησης αυτής επιβάλλεται πρόσθετη στρατιωτική υπηρεσία 
τριών μηνών. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεως 
και να ισχύσει από τη δημοσίευσή της. 

Αθήνα, 17 Σεπτεμβρίου 1991 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 
-♦- 

Αριθ. 1082706/5349/009Α/ΠΟΛ 1193 (3) 

Υποβολή στοιχείων οικοδομών από τους λογαριασμούς της Δ.Ε.Η. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντες υπόψη: 

1. Τις διατάξεις της παραγράφου 10 του άρθρου 8 του Ν. 1882/ 
1990 (ΦΕΚ 43 τ.Α’) «Μέτρα για την περιστολή της φοροδιαφυγής, 
διαρρυθμίσεις στην άμεση και έμμεση φορολογία και άλλες διατάξεις». 

2. Την ανάγκη διασταύρωσης - επαλήθευσης των στοιχείων των ακινή¬ 
των που δηλώνονται για την παροχή ρεύματος με τα αντίστοιχα στοι¬ 
χεία των φορολογικών δηλώσεων, αποφασίζουμε: 

Η Δημόσια Επιχείρηση Ηλεκτρικού (ΔΕΗ) υποχρεούται να παρέχει 
στο Υπουργείο Οικονομικών στοιχείων που αναφέρονται στην οικοδομή 
και αναγράφονται στους λογ/σμούς της ΔΕΗ πληρωμής του ρεύματος, 
εφόσον ζητηθούν εγγράφως από την αρμόδια υπηρεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Σεπτεμβρίου 1991 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ/ΑΣ - ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΑΝΔΡ. ΑΝΔΡΙΑΝΟΠΟΥΛΟΣ 

Αριθ. Ε5/2380 (4) 

Κοστολόγηση συγγραμμάτων 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντες υπόψη: 

1. Τις διατάξεις του Ν. 648/77 (ΦΕΚ 205/τ.Α’/77) «Περί δωρεάν 
διαθέσεως εις τους σπουδαστές των Ανωτέρων Δημοσίων Τεχνικών 
χλι Επαγγελματικών Σχολών των διδακτικών βιβλίων και άλλων 
τινών διατάξεων». 

2. Το πρακτικό 12/26.6.91 της Επιτροπής Κοστολόγησης του άρ¬ 
θρου 5 του Ν. 648/77, που διατηρήθηκε με την ΣΤ5/5/26.4.82 
(ΦΕΚ 213/τ.Β'/26.4.82) κοινή απόφαση των Υπουργών Προε¬ 
δρίας Κυβερνήσεως και Εθνικής Παιδείας και Θρησκευμάτων, η 
οποία συμπληρώθηκε με την ΣΤ5/27/22.10.82 (ΦΕΚ 837/τ.Β'/ 
22.10.82) επίσης κοινή Υπουργική απόφαση που εκδόθηκαν σε 
εκτέλεση της παρ. 2 του άρθρου 4 του Ν. 1232/82 (ΦΕΚ 22/τ.Α'/ 
82) και όπως συγκροτήθηκε μετά τη δημοσίευση του Ν. 1404/83 
(ΦΕΚ 173/τ.Α'/83) σε επιτροπή κοστολόγησης διδακτικών βι¬ 
βλίων της ΣΕΛΕΤΕ και της ΑΣΟΟ, με την Ε1/113/85 (ΦΕΚ 62/ 
τ.Β'/6.2.85 απόφασή μας. 

3. Το πρακτικό 12/90 της επιτροπής κοστολόγησης διδακτικών βι¬ 
βλίων ΤΕ1 και των Ανωτέρων Δημοσίων Τεχνικών και Επαγγελμα¬ 
τικών Σχολών που συστάθηκε με την Ε5/1528/19.3.90 (ΦΕΚ 
207/τ.Β'/29.3.90) Υπουργική απόφαση, αποφασίζουμε: 

Ορίζουμε τιμή κόστους για κάθε αντίτυπο των παρακάτω βιβλίων 
κατά κατηγορία ως εξής: 

1. Ανώτερα Μαθηματικά, Α. Καταλειφός, εκδόσεις ΙΩΝ, σελ. 349, 
κοστολογείται (1.200) δρχ. 

2. Ηλεκτρονικά Όργανα και Μετρήσεις: Σ.Α. Πακτίτη, εκδόσεις 
ΙΩΝ σελ. 189, κοστολογείται (900) δρχ. 

3. Τεχνολογία Ηλεκτρονικών Εξαρτημάτων: X. Παπακωνσταντίνου 
εκδόσεις ΙΩΝ σελ. 304, κοστολογείται (1300) δρχ. 

4. Μικροκυματικά Δορυφορικά συστήματα: Δ. Μαρκόπουλου, εκδό¬ 
σεις ΙΩΝ, σελ. 336, κοστολογείται (2000) δρχ. 

5. Λογική σχεδίαση των ψηφιακών συστημάτων: Π. Βαφειάδη 
(σκληρό εξώφυλλο) εκδόσεις «ιδίων» σελ. 402, κοστολογείται 
(2.300) δρχ. 

Στους συγγραφείς ή εκδότες των βιβλίων εμπορίου (με ελεύθερη 
τιμή) καταβάλλεται η τιμή που καθορίστηκε για κάθε αντίτυπο χω¬ 
ρίς την υποχρέωση καταβολής συγγραφικών ή εκδοτικών δικαιω¬ 
μάτων. 

Η αποζημίωση του συγγραφέα κάθε βιβλίου θα γίνεται με καταβολή 
εκτός από τις σχετικές βεβαιώσεις διανομής βιβλίων στους σπουδα¬ 
στές των αντίστοιχων σχολών και με υπεύθυνη δήλωση του συγγρα¬ 
φέα - καθηγητή, ότι «τα αντίτυπα των βιβλίων που διανεμήθηκαν 
στους σπουδαστές με βάση τις ανωτέρω βεβαιώσκεις, είναι της ίδιας 
εκδόσεως με τα αντίτυπα των βιβλίων, που περιλαμβάνει η σχετική 
απόφαση κοστολογήσεώς τους. Η κοστολόγηση των προαναφερομέ- 
νων βιβλίων ισχύει για το σπουδαστικό έτος 1990-91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
--♦- 

Αριθ. Ε5/2379 (5) 

Κοστολόγηση συγγραμμάτων που διανέμονται στα Τ.Ε.Ι. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντες υπόψη: 

1. Τις διατάξεις του άρθρου 20 περ. στ, 30 παρ. 2 και 51 παρ. 2 του 
Ν. 1404/83 «δομή και λειτουργία των ΤΕ». 

2. Τις με αριθμό πρωτοκόλλου Ε5/596/83 (ΦΕΚ 7/Β/84), Ε5/ 
433/84 (ΦΕΚ 154/Β/84) Υπουργικές αποφάσεις. 

3. Τη διάταξη του άρθρου 4 της Ε5/5878/88 (ΦΕΚ 838/Β/88) 
Υπουργικής καπόφασης. 

4. Το πρακτικό 12/91 της επιτροπής κοστολόγησης διδακτικών βι¬ 
βλίων ΤΕ, που συστήθηκε με την Ε5/1528/19.3.90 (ΦΕΚ 207/ 
Β/29.3.90) Υπουργικής απόφασης, αποφασίζουμε: 


Ορίζουμε τιμή κόστους για κάθε αντίτυπο των παρακάτω βιβλίων 
κατά κατηγορία τα οποία διανέμονται στα Τεχνολογικά Εκπαιδευ¬ 
τικά Ιδρύματα. 

Α. ΒΙΒΛΙΑ ΕΜΠΟΡΙΟΥ 

1. ΑΡΧΗ ΤΟΥ ΣΧΕΔΙΟΥ (ΚΑΙ ΜΕΣΑ ΕΚΦΡΑΣΗΣ) Α. Μαγουλι- 
ώτης, εκδόσεις ΟϋΤΕΝΒΕΚΟ, σελ. 102, κοστολογείται (750) δρχ. 

2. ΖΩΓΡΑΦΙΚΗ - ΓΛΥΠΤΙΚΗ - ΧΑΡΑΚΤΙΚΗ, Α. Μαγουλιώτης, 
εκδόσεις ΟΙΠΈΝΒΕΚΟ, σελ. 117, κοστολογείται (850) δρχ. 

3. ΚΟΥΚΛΟΘΕΑΤΡΟ, Π. Δαράκη, εκδόσεις ΟϋΤΕΝΒΕΚΟ, σελ. 
132, κοστολογείται (900) δρχ. 

4. ΕΝΑ ΤΡΑΓΟΥΔΙ ΓΙΑ ΚΑΘΕ ΜΕΡΑ, Π. Σέργη - Φ. Χατζη- 
χάννα, εκδόσεις ΟϋΤΕΝΒΕΚΟ, σελ. 65, κοστολογείται (450) δρχ. 

5. ΔΗΜΙΟΥΡΓΙΚΗ ΜΟΥΣΙΚΗ ΑΓΩΓΗ ΓΙΑ ΤΑ ΠΑΙΔΙΑ ΜΑΣ, 
Π. Σέργη, εκδόσεις ΟΙΙΤΕΝΒΕΚΟ, σελ. 147, κοστολογείται (850) 

δρχ- 

6. ΤΟ ΒΙΒΛΙΟ ΜΟΥ (ΓΙΑ ΝΑ ΠΑΙΖΩ ΚΑΙ ΝΑ ΜΑΘΩ) α’ τεύχος 
Δ. Στίκα, εκδόσεις ΟΙΙΤΕΝΒΕΚΟ, σελ. 106, κοστολογείται 
(1.150) δρχ. 

7. ΤΟ ΒΙΒΛΙΟ ΜΟΥ (ΓΙΑ ΝΑ ΠΑΙΖΩ ΚΑΙ ΝΑ ΜΑΘΩ) β' τεύχος 
Δ. Στίκα, εκδόσεις ΟϋΤΕΝΒΕΚΟ, σελ. 114, κοστολογείται 
(1-200) δρχ. 

8. ΖΩΑ ΚΑΙ ΦΥΤΑ, Μ. Γουδέλη - Καλλιόπη Κεφάλα, εκδόσεις 
ΟϋΤΕΝΒΕΚΟ, σελ. 147, κοστολογείται (700) δρχ. 

9. ΤΟ ΑΥΤΟΣΧΕΔΙΟ ΘΕΑΤΡΟ ΣΤΟ ΣΧΟΛΕΙΟ, ’Αλκηστις, εκδό¬ 
σεις «ΑΛΚΗΣΤΙΣ» σελ. 124, κοστολογείται δρχ. (850). 

10. Η ΔΡΑΜΑΤΟΠΟΙΗΣΗ ΓΙΑ ΠΑΙΔΙΑ, 'Αλκηστις εκδόσεις «ΑΛ- 
ΚΗΣΤΙΣ» σελ. 100, κοστολογείται δρχ. (700). 

11. ΝΗΠΙΑΓΩΓΙΚΗ (ΜΕΘΟΔΟΛΟΓΙΑ Β') Νο3, Π. Κυριαζόπου- 
λου Βαληνάκη εκδόσεις ΒΛΑΣΣΗ, σελ. 424, κοστολογείται δρχ. 

(1.700) . 

12. Η ΨΥΧΟΛΟΓΙΑ ΤΗΣ ΝΟΗΜΟΣΥΝΗΣ, Ζαν Πιαζέ, εκδόσεις 
ΚΑΣΤΑΝΙΩΤΗ σελ. 201 κοστολογείται δρχ. (850). 

13. 100 ΜΙΚΡΑ ΓΝΩΣΤΑ ΤΡΑΓΟΥΔΙΑ ΓΙΑ ΦΛΟΓΕΡΑ, Μ. Κυ¬ 
νηγού - Φλάμπουρα «ΜΟΥΣΙΚΟΣ ΟΙΚΟΣ ΝΑΚΑ», σελ. 55, κοστο¬ 
λογείται δρχ. (1.000) συνοδεύεται με κασσέτα. 

14. ΚΡΟΥΣΤΑ (ΚΙΝΗΤΙΚΗ ΚΑΙ ΡΥΘΜΙΚΗ ΑΓΩΓΗ), Μ. Κυνη¬ 
γού - Φλάμπουρα «ΜΟΥΣΙΚΟΣ ΟΙΚΟΣ ΝΑΚΑ», σελ. 40 κοστολο¬ 
γείται δρχ. (1.000) συνοδεύεται με κασσέτα. 

15. ΓΕΝΕΤΙΚΗ ΗΛΕΚΤΡΟΝΙΚΗ (τόμος α) Κ. Καρύμπακα, εκ¬ 
δόσεις ΖΗΤΗ, σελ. 400, κοστολογείται δρχ. (2.150). 

16. ΓΕΝΙΚΗ ΗΛΕΚΤΡΟΝΙΚΗ (τόμος α’) Κ. Καρύμποκα, εκδόσεις 
ΖΗΤΗ, σελ. 382, κοστολογείται δρχ. (2.150). 

17. ΒΑΣΙΚΗ ΗΛΕΚΤΡΟΝΙΚΗ (εισαγωγή στα τρανζίστορ και ολο¬ 
κληρωμένα κυκλώματα) Α. ΜΑΙΥΙΝΟ, εκδόσεις ΤΖΙ0ΛΑ σελ. 
480 κοστολογείται δρχ. (2.300). 

18. ΕΙΣΑΓΩΓΗ ΣΤΗΝ ΕΦΑΡΜΟΣΜΕΝΗ ΣΤΑΤΙΣΤΙΚΗ, X. Κί- 
τσος, εκδόσεις ΝΕΩΝ ΤΕΧΝΟΛΟΓΙΩΝ, σελ. 304 κοστολογείται 

(1.700) δρχ. 

19. ΕΦΑΡΜΟΣΜΕΝΗ ΝΟΣΗΛΕΥΤΙΚΗ, Ε. Γούλια, εκδόσεις ΤΑ- 
ΒΙΘΑ, σελ. 352, κοστολογείται δρχ. (2.300). 

20. ΕΞΑΡΤΉΣΕΙΣ ΣΤΗ ΖΩΗ ΜΑΣ, Ε. Παπαγεωργίου, εκδόσεις 
ΠΑΣΧΑΛΙΔΗ, σελ. 298. κοστολογείται δρχ. (1.200). 

21. ΨΥΧΙΑΤΡΙΚΗ, Ε. Παπαγεωργίου, εκδόσεις ΠΑΣΧΑΛΙΔΗ, 
κοστολογείται δρχ. (2.200). 

22. ΝΕΥΡΟΛΟΓΙΑ, Ε. Παπαγεωργίου, εκδόσεις ΠΑΣΧΑΛΙΔΗ, 
σελ. 440, κοστολογείται δρχ. (1.100). 

23. ΜΑΖΙΚΗ ΕΠΙΚΟΙΝΩΝΙΑ ΠΡΑΓΜΑΤΙΚΟΤΗΤΑ: Δ. Τσαρδά- 
κης, εκδόσεις «ΠΑΠΑΖΗΣΗ» σελ. 254 κοστολογείται. 

24. ΜΙΑ ΑΝΑΤΟΛΙΑ ΤΗΣ ΙΔΕΟΛΟΓΙΑΣ, Δ. Τσαρδάκης, εκδόσεις 
ΓΡΗΓΟΡΗ, σελ. 254, κοστολογείται δρχ. (950). 

25. ΑΡΧΟΤΕΚΤΟΝΙΚΕΣ ΣΥΝΘΕΣΕΙΣ ΚΑΙ ΠΟΛΕΟΔΟΜΙΑ, Π. 
Θεοδωρακίτου, Βαρελίδου εκδόσεις ΗΒΟΣ, σελ. 242 κοστολογείται 
δρχ. (2.300). 

26. ΜΑΘΗΜΑΤΙΚΑ I ΑΛΓΕΒΡΑ (τόμος α’), Γ. Κικίλιας, εκδόσεις 
ΙΩΝ, σελ. 303, κοστολογείται δρχ. (2.000). 

27. Γενικά Ρίλεκτρονικά, Σ. Πακτίτη - Π. Σαλεμή, εκδόσεις «ΙΩΝ» 
σελ. 424, κοστολογείται (1.600) δρχ. 

28. Ψηφιακά Ηλεκτρονικά, Κ. ΤΟΚΗΕΙΜ, εκδόσεις «ΤΖΙΟΛΑ» 
σελ. 337 κοστολογείται δρχ. (3.000). 

29. ΜΑΖΙΚΗ ΕΠΙΚΟΙΝΩΝΙΑ ΚΑΙ ΠΡΑΓΜΑΤΙΚΟΤΗΤΑ, Δημ. 
Τσαρδάκης, εκδόσεις ΠΑΠΑΖΗΣΗ, σελ. 254, κοστολογείται δρχ. 





6834 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


( 1 . 000 ). 

30. Στοιχεία Ευρωπαϊκού Κοινοτικού Δικαίου, Μ. Χρυσόμαλλη, εκ¬ 
δόσεις «Σόκουλα» σελ. 1128, κοστολογείται δρχ. (700). 

31. ΟΠΛΙΣΜΕΝΟΝ ΚΑΙ ΠΡΟΕΝΤΕΤΑΜΕΝΟΝ ΣΚΥΡΟΔΕΜΑ, 
ΗαδβΓΐ ΚιιβονΗ, εκδόσεις ΓΚΙΟΥΡΔΑΣ, σελ. 452, κοστολογείται 
δρχ. (2.600) εξώφυλλο πανόδετο. 

32. ΧΡΗΜΑΤΙΣΤΗΡΙΟ (ΤΡΑΠΕΖΕΣ - ΚΕΦΑΛΑΙΑΓΟΡΕΣ) Β. 
Πανάλος εκδόσεις «ΠΑΡΑΤΗΡΗΤΗΣ» σελ. 240, κοστολογείται 
δρχ. (1.300). 

33. ΜΑΘΗΜΑΤΑ ΟΙΚΟΝΟΜΙΚΩΝ ΕΠΙΣΤΗΜΩΝ, τόμος β' Μ. 
Αουκάκης, εκδόσεις Εκδοτικό Κέντρο Βόρειας Ελλάδας σελ. 519, 
κοστολογείται δρχ. (3.000). 

34. ΕΠΙΧΕΙΡΗΣΙΑΚΗ ΕΡΕΥΝΑ, α’ τόμος Μ. Αουκάκης, εκδό¬ 
σεις Εκδοτικό Κέντρο Βόρειας Ελλάδας σελ. 467, κοστολογείται 
δρχ. (2.700). 

35. ΣΤΑΤΙΣΤΙΚΗ - ΜΕΘΟΔΟΙ - ΕΦΑΡΜΟΓΕΣ X. Ζαχαρο- 
πούλου, εκδόσεις «Εκδοτικό Κέντρο Βόρειας Ελλάδας ΕΠΕ» σελ. 
561, κοστολογείται δρχ. (3.200). 

36. ΜΙΚΡΟΚΥΜΑΤΙΚΑ ΚΑΙ ΔΟΡΥΦΟΡΙΚΑ ΣΥΣΤΗΜΑΤΑ Δ. 
Μαρκόπουλου, εκδόσεις ΙΩΝ σελ. 336 κοστολογείται δρχ. (2,000). 

Β. ΒΙΒΛΙΑ ΤΩΝ ΙΔΙΩΝ ΣΥΓΓΡΑΦΕΩΝ 

1. ΕΙΣΑΓΩΓΗ ΣΤΗΝ ΠΡΟΣΧΟΛΙΚΗ ΠΑΙΔΑΓΩΓΙΚΗ, Γ. Κι- 
τσάρας εκδόσεις του ίδιου, σελ. 211, κοστολογείται δρχ. (1.050). 

2. ΣΥΓΧΡΟΝΗ ΠΑΙΔΑΓΩΓΙΚΗ (Παιδαγωγικές τάσεις από τις αρ¬ 
χές του 2ου αιώνα μέχρι σήμερα) Δ. Τσουρέκης εκδόσεις του ίδιου, 
σελ. 367, κοστολογείται δρχ. (1500). 

3. ΚΛΙΝΙΚΗ ΝΟΣΗΛΕΥΤΙΚΗ (βασικές και ειδικές νοσηλείες), Ε. 
Αθανάτου εκδόσεις της ιδίας, σελ. 652, κοστολογείται δρχ. (3.650). 

4. ΕΡΓΑΤΙΚΟ ΔΙΚΑΙΟ Α. Πουλάκου Ευθυμιάτου, β' έδκοση, έκ¬ 
δοση της ιδίας σελ. 222, κοστολογείται δρχ. (1.250). 

5. ΔΟΜΗΜΕΝΗ ΑΝΑΛΥΣΗ ΣΥΣΤΗΜΑΤΩΝ, I. Χάλαρης -1. Δια- 
μαντόπουλος, Π. Δούμας, εκδόσεις των ιδίων, σελ. 694, κοστολο¬ 
γείται δρχ. (3.000). 

6. Η ΛΟΓΙΣΤΙΚΗ ΣΤΙΣ ΕΤΑΙΡΙΚΕΣ ΕΠΙΧΕΙΡΗΣΕΙΣ, Δ. Καού- 
νης, εκδόσεις του ίδιου σελ. 472, κοστολογείται δρχ. (2.600). 

7. ΧΡΗΜΑΤΙΣΤΗΡΙΟ - ΤΡΑΠΕΖΕΣ, Δημ. Πατρινού, έκδοση του 
ίδιου, σελ. 620 κοστολογείται δρχ. (2.500). 

Στους συγγραφείς ή εκδότες των βιβλίων της κατηγορίας Α ή Β (βι¬ 
βλία εμπορίου - βιβλία έκδοσης των ίδιων των συγγραφέων με ελεύ¬ 
θερη τιμή) καταβάλλεται η τιμή που καθορίστηκε για κάθε αντίτυπο 
χωρίς την υποχρέωση της καταβολής συγγραφικών ή εκδοτικών δι¬ 
καιωμάτων. 

Η αποζημίωση των συγγραφέων ή εκδοτών κάθε βιβλίου θα γίνεται 
μετά την παράδοση των παραγγελθέντων αντιτύπων στα αντίστοιχα 
ΤΕ και με υπεύθυνη δήλωση των ΤΕΙ ότι τα βιβλία, που διανεμήθη¬ 
καν στους σπουδαστές είναι της ίδιας έκδοσης με τα αντίτυπα των βι¬ 
βλίων που περιλαμβάνει η σχετική απόφαση κοστολόγησής τους. 

Η κοστολόγηση των προαναφερομένων βιβλίων ισχύει για το σπου¬ 
δαστικό έτος 1990 -91. 

Διορθώσεις σφαλμάτων 

α) Στο ΦΕΚ 743/29.11.90 το βιβλίο Μηχανολογικό Σχέδιο Μ. 
Βούλγαρη εκδόσεις «ΙΩΝ» κοστολογείται με την τιμή (1.800) δρχ. 
από το εαρινό εξάμηνο 1989 -90. 

Συμβατική Νηματοποίηση στο Βαμβακερό Σύστημα θ. Πέππα, εκ¬ 
δόσεις Σύγχρονη Εκδοτική, σελ. 326 μεγάλου μεγέθους κοστολο¬ 


γείται (3.300) δρχ. από το εαρινό εξάμηνο 1989 -90. 

Η Λογιστική στις εταιρικές επιχειρήσεις Δ. Καούνη, έκδοση του ίδιου 
σελ. 414, κοστολογείται (2.300) δρχ. από το εαρινό εξάμηνο 1989 
- 1990. 

β) Στο ΦΕΚ 522/τ.β'/14.8.90 υπ. αποφ. Ε5/9590 περίπτωση 
19, Μαθηματικά III (Διαφορετικές εξισώσεις) του Μ. Μαϊμά διορ¬ 
θώνεται το όνομα του συγγραφέα στο ορθό «Μ. Μπαϊμπά». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

-♦- 

Αριθ. Γ2/3851 (6) 

Επιμερισμός βαθμολογίας πρακτικών ασκήσεων διδασκαλίας και 

ενιαιοποίηση τίτλων παιδαγωγικών μαθημάτων της ΠΑΤΕΣ/ 

ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντες υπόψη: 

1. Το Ν.Δ. 581/70 «Περί διοικήσεως της ΣΕΛΕΤΕ (ΦΕΚ 139/ 
τ.Α'/24.6.70). 

2. Το Ν.Δ. 789/70 «Περί οργανώσεως της ΣΕΛΕΤΕ (ΦΕΚ 293/ 
τ.Α·/31.12.70). 

3. Την αριθμ. Ε/1110/79 απόφαση του ΥΠΕΠΘ, όπως τροποποιή¬ 
θηκε με την αριθμ. Ε/5277/81 απόφαση του ίδιου Υπουργείου. 

4. Την αριθμ. Ε3/1788/84 απόφαση του ΥΠΕΠΘ «Κανονισμός 
Σπουδών της ΠΑΤΕΣ/ΣΕΛΕΤΕ». 

5. Την αριθμ. Γ2/954/Π.Ε./1990 (ΦΕΚ 63/τ.Β'/31.1.90 από¬ 
φαση του ΥΠΕΠΘ με την οποία αναπροσαρμόζεται το αναλυτικό πρό¬ 
γραμμα του τμήματος Πτυχιούχων Ανωτέρων Σχολών της ΠΑΤΕΣ/ 
ΣΕΛΕΤΕ. 

6. Το γεγονός ότι στην παραπάνω Υπουργική απόφαση δεν ορίζεται 
ο τρόπος επιμερισμού των βαθμολογιών στις Πρακτικές Ασκήσεις Διδα¬ 
σκαλίας. 

7. Τις διατάξεις της παρ. 1 του άρθρου 61 του Ν. 1566/85 «Δομή 
και λειτουργία της Πρωτοβάθμιας και Δευτεροβάθμιας εκπαίδευ¬ 
σης». 

8. Την αριθμ. 5/7.5.1991 Πράξη του Δ.Σ. της ΣΕΛΕΤΕ. 

9. Την αριθμ. 6/14.5.1991 Πράξη του Δ.Σ. της ΣΕΛΕΤΕ. 

10. Την υπ’ αρ. Η 2871/90 κοινή απόφαση Πρωθυπουργού και Υπ. 
Εθν. Παιδείας και Θρησκευμάτων, αποφασίζουμε: 

1. Επιμερίζουμε τη βαθμολογία στις διάφορες δραστηριότητες των 
πρακτικών Ασκήσεων Διδασκαλίας Τμήματος Πτυχιούχων Ανωτέρων 
Σχολών, όπως παρακάτω: 

α) Μικροδιδασκαλίες ποσοστό 20% του τελικού βαθμού. 

β) Τελική διδασκαλία ποσοστό 30% του τελικού βαθμού. 

γ) Ενώπιον Τριμελούς Επιτροπής ποσοστό 50% του τελικού βαθμού. 

Στην περίπτωση της τριμελούς επιτροπής υπολογίζεται πρώτα ο μέ¬ 
σος όρος των βαθμολογιών των τριών βαθμολογητών. 

2. Ενιαιοποιούμε τους τίτλους των παιδαγωγικών μαθημάτων ως 
εξής: 


ΔΙΔΑΣΚΕΤΑΙ 


α/α ΠΑΛΑΙΟΣ ΤΙΤΛΟΣ ΜΑΘΗΜΑΤΟΣ ΝΕΟΣ ΤΙΤΛΟΣ ΜΑΘΗΜΑΤΟΣ ΠΑΤΕΣ _ ΑΣΕΤΕΜ 

ΑΤΑΡΑΡΜΕΜΕΑΒΓ ΔΕΣΤΖΗ 


1. ΓΕΝΙΚΗ ΔΙΔΑΚΉΚΗ 

Ια. ΑΡΧΕΣ ΚΑΙ ΜΕΘΟΔΟΙ ΔΙΔΑΣΚΑΛΙΑΣ 
Ια. ΑΡΧΕΣ ΚΑΙ ΜΕΘΟΔΟΙ ΔΙΔΑΣΚΑΛΙΑΣ 
1β. ΔΙΔΑΚΉΚΗ (ΓΕΝΙΚΗ ΚΑΙ ΕΙΔΙΚΗ) 

1β. ΔΙΔΑΚΤΙΚΗ (ΓΕΝΙΚΗ ΚΑΙ ΕΙΔΙΚΗ) 

2. ΕΙΔΙΚΗ ΔΙΔΑΚΉΚΗ 

2α. ΑΝΑΛΥΣΗ ΕΠΑΓΓΕΛΜΑΤΟΣ ΚΑΙ ΑΡΧΕΣ ΑΝΑΛΤΉΚΟΤ 
ΠΡΟΓΡΑΜΜΑΤΟΣ 

2β. ΟΡΓΑΝΩΣΗ ΤΕΧΝΙΚΗ ΕΠΑΓΓΕΛΜ, ΜΑΘΗΜΑΤΟΣ 


ΜΕΘΟΔΟΙ ΔΙΔΑΣΚΑΛΙΑΣ 

ΜΕΘΟΔΟΙ ΔΙΔΑΣΚΑΛΙΑΣ I 

ΜΕΘΟΔΟΙ ΔΙΔΑΣΚΑΛΙΑΣ II 

ΜΕΘΟΔΟΙ ΔΙΔΑΣΚΑΛΙΑΣ 

ΔΙΔΑΚΉΚΗ ΕΠΑΓΓΕΛΜΑΉΚΩΝ ΜΑΘΗΜΑΤΩΝ 

ΔΙΔΑΚΉΚΗ ΕΠΑΓΓΕΛΜΑΉΚΩΝ ΜΑΘΗΜΑΤΩΝ 

ΔΙΔΑΚΤΙΚΗ ΕΠΑΓ/ΚΩΝ ΜΑΘΗΜΑΤΩΝ I 
ΔΙΔΑΚΤΙΚΗ ΕΠΑΓ/ΚΩΝ ΜΑΘΗΜΑΤΩΝ II 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

3. ΕΠΟΠΤΙΚΑ ΜΕΣΑ ΔΙΔΑΣΚΑΛΙΑΣ ΕΚΠΑΙΔΕΥΤΙΚΗ ΤΕΧΝΟΛΟΓΙΑ 


4α. 

5. 
5α. 

5β· 

6 . 

6α. 

6β. 

6τ· 


6στ. 


ΜΕΘΟΔΟΙ ΑΞΙΟΛΟΓΗΣΗΣ ΚΑΙ ΣΤΟΙΧΕΙΑ ΕΚΠΑΙΔΕΥΤΙΚΗΣ 
ΣΤΑΤΙΣΤΙΚΗΣ 

ΑΞΙΟΛΟΓΗΣΗ ΤΗΣ ΕΠΙΔΟΣΗΣ ΤΩΝ ΜΑΘΗΤΩΝ ΜΕ 
ΣΤΟΙΧΕΙΑ ΠΕΡΙΓΡΑΦΙΚΗΣ ΣΤΑΤΙΣΤΙΚΗΣ 

ΦΙΛΟΣΟΦΙΚΕΣ ΚΑΙ ΚΟΙΝΩΝΙΚΕΣ ΑΡΧΕΣ ΤΗΣ ΕΚΠΑΙΔΕΥΣΗΣ ΦΙΛΟΣΟΦΙΑ ΚΑΙ ΚΟΙΝΩΝΙΟΛΟΓΙΑ ΤΗΣ ΠΑΙΔΕΙΑΣ 


ΕΚΠΑΙΔΕΥΤΙΚΗ ΑΞΙΟΛΟΓΗΣΗ 


ΦΙΛΟΣΟΦΙΑ ΤΗΣ ΠΑΙΔΕΙΑΣ 
ΚΟΙΝΩΝΙΟΛΟΓΙΑ ΤΗΣ ΠΑΙΔΕΙΑΣ 
ΨΥΧΟΛΟΠΑ (ΠΑΙΔΑΓΩΓΙΚΗ ΚΑΙ ΕΦΗΒΟΥ) 

ΠΑΙΔΑΓΩΓΙΚΗ ΨΥΧΟΛΟΓΙΑ ΜΕ ΣΤΟΙΧΕΙΑ ΓΕΝΙΚΗΣ 
ΨΥΧΟΛΟΓΙΑΣ 

ΠΑΙΔΑΓΩΓΙΚΗ ΨΥΧΟΛΟΓΙΑ 

ΨΥΧΟΛΟΓΙΑ ΕΦΗΒΟΥ ΚΑΙ ΕΙΣΑΓΩΓΗ ΣΤΗΝ ΨΥΧΟΛΟΓΙΑ 
ΤΟΥ ΠΑΙΔΙΟΥ 

ΨΥΧΟΛΟΓΙΑ ΕΦΗΒΟΥ ΜΕ ΣΤΟΙΧΕΙΑ ΨΥΧΟΛΟΓΙΑΣ 
ΤΟΥ ΠΑΙΔΙΟΥ 
ΓΕΝΙΚΗ ΨΥΧΟΛΟΓΙΑ 
ΨΥΧΟΛΟΓΙΑ ΣΧΕΣΕΩΝ ΕΡΓΑΣΙΑΣ 


ΦΙΛΟΣΟΦΙΑ ΤΗΣ ΠΑΙΔΕΙΑΣ 
ΚΟΙΝΩΝΙΟΛΟΓΙΑ ΤΗΣ ΠΑΙΔΕΙΑΣ 
ΠΑΙΔΑΓΩΓΙΚΗ ΚΑΙ ΕΞΕΛΙΚΤΙΚΗ ΨΥΧΟΛΟΓΙΑ 

ΠΑΙΔΑΓΩΓΙΚΗ ΨΥΧΟΛΟΓΙΑ 


ΕΞΕΛΙΚΤΙΚΗ ΨΥΧΟΛΟΓΙΑ 

ΓΕΝΙΚΗ ΨΥΧΟΛΟΓΙΑ 
ΕΠΑΓΓΕΛΜΑΤΙΚΗ ΨΤΧΟΛΟΠΑ 


6ζ. ΨΥΧΟΛΟΓΙΑ (ΠΑΙΔΑΓΩΓΙΚΗ ΚΑΙ ΣΧΕΣΕΩΝ ΕΡΓΑΣΙΑΣ) 

7. ΣΧΟΛΙΚΟΣ ΕΠΑΓΓΕΛΜΑΤΙΚΟΣ ΠΡΟΣΑΝΑΤΟΛΙΣΜΟΣ 
7α. ΟΔΗΓΗΤΙΚΗ ΚΑΙ ΣΧΟΛΙΚΟΣ ΕΠΑΓΓΕΛΜΑΤΙΚΟΣ 

ΠΡΟΣΑΝΑΤΟΛΙΣΜΟΣ 

8α. ΓΕΝΙΚΗΣ ΑΡΧΕΣ ΟΡΓΑΝΩΣΗΣ ΚΑΙ ΔΙΟΙΚΗΣΗΣ 
ΤΗΣ ΕΚΠΑΙΔΕΥΣΗΣ 

8. ΙΣΤΟΡΙΑ - ΟΡΓΑΝΩΣΗ - ΔΙΟΙΚΗΣΗ ΤΗΣ ΤΕΕ 

8β. ΟΡΓΑΝΩΣΗ, ΔΙΟΙΚΗΣΗ ΚΑΙ ΛΕΙΤΟΥΡΓΙΑ ΤΗΣ ΤΕΕ, 
ΣΥΓΚΡΙΤΙΚΗ ΤΗΣ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
8γ. ΕΙΣΑΓΩΓΗ ΣΤΗΝ ΤΕΕ, ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
ΣΧΟΛΙΚΩΝ ΜΟΝΑΔΩΝ ΤΗΣ 

9. ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΣΧΟΛΙΚΩΝ ΕΡΓΑΣΤΗΡΙΩΝ 
ΚΑΙ ΠΡΟΛΗΨΗ ΑΤΥΧΗΜΑΤΩΝ 

9α. ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΣΧΟΛΙΚΩΝ ΕΡΓΑΣΤΗΡΙΩΝ 

10. ΣΤΟΙΧΕΙΑ ΔΙΚΑΙΟΥ ΚΑΙ ΟΙΚΟΝΟΜΙΑΣ 


ΠΑΙΔΑΓΩΠΚΗ ΚΑΙ ΕΠΑΓΓΕΛΜΑΤΙΚΗ ΨΥΧΟΛΟΓΙΑ 

ΣΥΜΒΟΥΛΕΥΤΙΚΗ ΚΑΙ ΕΠΑΓΓΕΛΜΑΤΙΚΟΣ 
ΠΡΟΣΑΝΑΤΟΛΙΣΜΟΣ 

ΟΡΓΑΝΩΣΗ ΚΑΙ ΔΙΟΙΚΗΣΗΣ ΤΗΣ ΕΚΠΑΙΔΕΥΣΗΣ 

ΑΡΧΕΣ ΚΑΙ ΟΡΓΑΝΩΣΗ ΤΗΣ ΕΠΑΓΓΕΛΜΑΤΙΚΗΣ 
ΕΚΠΑΙΔΕΥΣΗΣ 


ΣΤΟΙΧΕΙΑ ΔΙΚΑΙΟΥ ΚΑΙ ΟΙΚΟΝΟΜΙΑΣ 


10α. ΣΤΟΙΧΕΙΑ ΔΙΚΑΙΟΥ 
ΙΟβ. ΣΤΟΙΧΕΙΑ ΟΙΚΟΝΟΜΙΑΣ 
ΣΤΟΙΧΕΙΑ ΔΙΚΑΙΟΥ 

11. ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ ΣΤΗΝ ΕΚΠΑΙΔΕΥΣΗ 


ΣΤΟΙΧΕΙΑ ΔΙΚΑΙΟΥ 
ΣΤΟΙΧΕΙΑ ΟΙΚΟΝΟΜΙΑΣ 

ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ ΣΤΗΝ ΕΚΠ. 


11α. ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ ΣΤΗΝ ΕΚΠΑΙΔΕΥΣΗ I 
11β. ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ ΣΤΗΝ ΕΚΠΑΙΔΕΥΣΗ II 

12. ΕΚΠΑ1ΔΕΥΉΚΗ ΕΡΕΥΝΑ 

12α. ΕΚΠΑΙΔΕΥΤΙΚΗ ΕΡΕΥΝΑ ΚΑΙ ΕΠΑΓΓΕΛΜΑΤΙΚΗ 
ΣΤΑΤΙΣΤΙΚΗ 

13. ΑΝΘΡΩΠΙΝΕΣ ΣΧΕΣΕΙΣ ΣΤΟ ΣΧΟΛΕΙΟ 


ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ ΣΤΗΝ ΕΚΠ. I 
ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ ΣΤΗΝ ΕΚΠ. II 

ΕΚΠΑΙΔΕΥΤΙΚΗ ΕΡΕΥΝΑ 

ΑΝΘΡΩΠΙΝΕΣ ΣΧΕΣΕΙΣ ΣΤΟ ΣΧΟΛΕΙΟ 

3. Επιτρέπουμε την διαφοροποίηση του περιεχομένου του μαθήματος 
σε ποσοστό μέχρι 20% από τους εκπαιδευτικούς των αντίστοιχων μα¬ 
θημάτων, ώστε να είναι δυνατή η ενσωμάτωση στην ύλη τους πρόσφα¬ 
των εξελίξεων στο αντικείμενο. 

Η απόφαση αυτή να δημοσιευθεϊ στην Εφημερίδα της Κυβερνήσεως. 
Αθήνα, 16 Σεπτεμβρίου 1991 

Ο ΥΦΥΠΟΥΡΓΟΣ 

Β. ΜΠΕΚΙΡΗΣ 
-+- 

Αριθ. οικ./2106/Φ.13 (7) 

Διαδικασία καταβολής και εισπράξεως της δωρεάν κρατικής αρωγής 
κατά την σύναψη δανείου Στεγαστικού Προγράμματος Σεισμοπλή¬ 
κτων στο Ν. Πρεβέζης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 παραγρ. 2 και 3 της από 28.7.78 
Πράξεως Νομοθετικού Περιεχομένου (ΦΕΚ 117) «περί αποκαταστά- 
σεως ζημιών εκ σεισμών Βορείου Ελλάδος», που κυρώθηκε με το Ν, 
867/79 (ΦΕΚ Α'24). 

2. Το Ν. 1190/81 (ΦΕΚ Α' 203/30.7.81), ο οποίος κυρώνει την 
από 26.3.81 Πράξη Νομοθετικού Περιεχομένου. 

3. Την με αρ. 74/29.6.90 (ΦΕΚ 90/Α/11.7.90 Πράξη Υπουρ¬ 


γική Συμβουλίου «Για την αποκατάσταση των ζημιών από το σεισμό 
της 16ης Ιουνίου 1990 σε περιοχές του Νομού Πρεβέζης». 

4. Την αρ. οικ. 845/1.4.91 απόφαση των Υπουργών Εθνικής Οικο¬ 
νομίας, Οικονομικών και Περιβάλλοντος Χωροταξίας και Δημοσίων 
Έργων «περί παροχής πιστωτικών διευκολύνσεων στους σεισμοπαθούς 
του Νομού Πρεβέζης που επλήγησαν από το σεισμό της 16ης Ιουνίου 

1990. 

5. Την αρ. 069 ΣΑΕ, έργο 9069001 ΔΕ. 

6. Την ανάγκη ταχύτερης εξυπηρέτησης των δανειοδοτουμένων από 
το πρόγραμμα Σεισμοπλήκτων, αποφασίζουμε: 

Την καταβολή εκ μέρους των Τραπεζών στους δανειοδοτούμενους 
μαζί με το δάνειο και της δωρεάν κρατικής αρωγής κατά την σύναψη 
δανείου στεγαστικού Προγράμματος Σεισμοπλήκτων σε περιοχές του 
Ν. Πρεβέζης. 

Για την είσπραξη της ανωτέρω καταβαλλομένης δωρεάν κρατικής 
αρωγής απαιτείται οι Τράπεζες να υποβάλουν στον υπόλογο διαχειριστή 
του έργου 9069001 της ΣΑΕ 069 της Υπηρεσίας μας στην Πρέβεζα τα 
κατωτέρω δικαιολογητικά: 

1. Συγκεντρωτική κατάσταση πληρωμών, όπως ακριβώς το συνημ¬ 
μένο υπόδειγμα (χωριστά για τα δάνεια επισκευών και χωριστά για τα 
δάνεια ανακατασκευών). 

2. θεωρημένο αντίγραφο δανειστικής συμβάσεως μεταξύ Τράπεζας 
και ιδιώτη. 

3. Απόδειξη με υπογραφή του ιδιώτη ότι έλαβε την δωρεάν κρατική 

αρωγή προκειμένου ο υπόλογος διαχειριστής να καλύψει με επιταγή του 
σε διαταγή των μεσολαβουσών Τραπεζών, τα καταβαλλόμενα ποσά της 
δωρεάν κρατικής αρωγής σε βάρος του λογ/σμού Δημοσίων Επενδύ¬ 
σεων της Τράπεζας Ελλάδος (έργο 9069001 της ΣΑΕ 069). 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Σεπτεμβρίου 1991 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



